b"\n_START_ARTICLE_\nMarco Polo\n_START_SECTION_\nZgodnje \xc5\xbeivljenje in potovanje v Azijo\n_START_PARAGRAPH_\nMarco Polo se je rodil v 16. septembra 1254 v Benetkah, morda v nekdanji Contrada San Giovanni Crisostomo, kjer je bila kasneje njegova hi\xc5\xa1a. Nekateri manj zanesljivi viri omenjajo njegov dalmatinski izvor. Na Kor\xc4\x8duli imajo hi\xc5\xa1o, v kateri naj bi se rodil._NEWLINE_Leta 1260 sta Niccol\xc3\xb2 (markov o\xc4\x8de) in Maffeo (stricprebivala v Konstantinoplu (Carigradu) in predvidela politi\xc4\x8dne spremembe. Zamenjala sta svoje premo\xc5\xbeenje za dragulje in se preselila. Glede na navedbe v knjigi Potovanja Marka Pola, sta potovala skozi precej\xc5\xa1en del Azije in se sre\xc4\x8dala s Kublajkanom. Njuna odlo\xc4\x8ditev se je izkazala za pametno. Leta 1261 je Konstantinopel ponovno zavzel Mihail Palaeologus, vladar nikejskega cesarstva. Cesar je takoj naro\xc4\x8dil po\xc5\xbeig Bene\xc5\xa1ke \xc4\x8detrti. Prijeti bene\xc5\xa1ki dr\xc5\xbeavljani so bili oslepljeni, medtem ko je veliko tistih, ki jim je uspelo pobegniti umrlo na krovu preobremenjene begunske ladje, ki je be\xc5\xbeala v Egejskem morju._NEWLINE_Medtem je Marcu Polu umrla mati in tako je odra\xc5\xa1\xc4\x8dal s teto in stricem. Polo je bil dobro izobra\xc5\xbeen in se je nau\xc4\x8dil trgovskih ve\xc5\xa1\xc4\x8din, poznal je tujo valuto, ocenjevanje in ravnanje s tovornimi ladjami, nau\xc4\x8dil pa se je verjetno tudi malo latinsko._NEWLINE_Leta 1269 sta se Niccol\xc3\xb2 in Maffeo vrnila k svojim dru\xc5\xbeinam v Benetke, kjer sta se prvi\xc4\x8d sre\xc4\x8dala z mladim Marcom. Leta 1271, v \xc4\x8dasu do\xc5\xbea Lorenza Tiepola, je Marco Polo (star sedemnajst let) z o\xc4\x8detom in stricem odpotoval v Azijo, kar je kasneje opisal v knjigi. V Benetke so se vrnili leta 1295, to je 24 let kasneje, z velikim bogastvom in zakladi. Prepotovali so skoraj 24.000 km.\n_START_SECTION_\nGenovsko ujetni\xc5\xa1tvo in kasnej\xc5\xa1e \xc5\xbeivljenje\n_START_PARAGRAPH_\nMarco Polo se je vrnil v Benetke leta 1295 s precej\xc5\xa1njim premo\xc5\xbeenjem prera\xc4\x8dunanim v drago kamenje._NEWLINE_Benetke so bile v vojni z Republiko Genovo. S svojo galejo je stopil v vojno. Verjetno je bil ujet v spopadu leta 1296, v Tur\xc4\x8diji med Adano in zalivom Alexandretta in ne v bitki pri Kor\xc4\x8duli (september 1298), ob dalmatinski obali. Ta zadnja trditev je posledica kasnej\xc5\xa1ih ugotovitev (16. stoletje), ki jih je zabele\xc5\xbeil Giovanni Battista Ramusio._NEWLINE_Ve\xc4\x8d mesecev je pre\xc5\xbeivel v zaporu in narekoval o svojih potovanjih sojetniku Rustichello da Pisi, ki je vklju\xc4\x8dil tudi zgodbe, kot tudi druge zbrane anekdote in dogodiv\xc5\xa1\xc4\x8dine iz Kitajske. Knjiga se je kmalu raz\xc5\xa1irila po vsej Evropi v rokopisu in postala znana kot Potovanja Marka Pola. Le redki pa so takoj verjeli pravlji\xc4\x8dnim opisom. Potopis predstavlja Polova potovanja po vsej Aziji in daje Evropejcem prvi celovit pogled na \xc5\xbeivljenje na Daljnem vzhodu oziroma na Kitajskem, v Indiji in na Japonskem._NEWLINE_Polo je bil spu\xc5\xa1\xc4\x8den iz ujetni\xc5\xa1tva v avgustu 1299, ko se je vrnil domov v Benetke, kjer sta njegov o\xc4\x8de in stric kupila veliko hi\xc5\xa1o v obmo\xc4\x8dju z imenom Contrada San Giovanni Crisostomo (Corte del Milion). Dru\xc5\xbeba je nadaljevala svoje dejavnosti in Marco Polo je kmalu postal bogat trgovec. Financiral je nove ekspedicije, vendar sam ni nikoli ve\xc4\x8d zapustil Benetk. Leta 1300 se je poro\xc4\x8dil z Donato Badoer, h\xc4\x8derjo Vitala Badoerja, trgovca. Imela sta tri h\xc4\x8dere, Fantino, Bellelo in Moreto.\n_START_SECTION_\nSmrt\n_START_PARAGRAPH_\nLeta 1323 je bil Polo priklenjen na posteljo zaradi bolezni. 8. januarja 1324 je bil kljub prizadevanjem zdravnikov, na smrtni postelji. Da bi napisali oporoko, je njegova dru\xc5\xbeina pripeljala Giovannija Giustinianija, duhovnika iz San Procola. Poleg \xc5\xbeene in h\xc4\x8dera je del zapu\xc5\xa1\xc4\x8dine zase zahtevala tudi Cerkev. \xc5\xa0e dodatno izpla\xc4\x8dilo je odredil samostanu San Lorenzo in cerkvi na severnem robu Benetk, kjer je \xc5\xbeelel biti pokopan._NEWLINE_Preostanek premo\xc5\xbeenja, tudi posestva, so razdelili med posameznike, verske ustanove ter vse cehe in bratov\xc5\xa1\xc4\x8dine, v katerih je bil \xc4\x8dlan. Odpisal je tudi ve\xc4\x8d dolgov, vklju\xc4\x8dno 300 lir, ki jih je dolgovala njegova sestra in drugi: samostan San Giovanni, San Paolo iz reda pridigarjev in duhovnik z imenom pater Benvenuto. Ukazal je 220 soldov nameniti Giovanniju Giustinianiju za njegovo delo kot notarju in molitve. Oporoka, ki je Polo ni podpisal, a je bila potrjena s takrat ustreznimi\xc2\xa0\xc2\xbbsignum manus\xc2\xab, s katerim je imel pravico razpolagati oporo\xc4\x8ditelj, je bila sestavljena dne 9. januarja 1324. Zaradi bene\xc5\xa1kega prava, ki je dolo\xc4\x8dalo, da se dan kon\xc4\x8da ob son\xc4\x8dnem zahodu, ni bilo mogo\xc4\x8de dolo\xc4\x8diti to\xc4\x8dnega datuma smrti, vendar velja, da je bilo to med zahodom 8. in 9. januarja 1324.\n_START_SECTION_\nPotovanje Marca Pola\n_START_PARAGRAPH_\nVerodostojne razli\xc4\x8dice knjige Marca Pola ni, saj se zgodnji rokopisi bistveno razlikujejo. Objavljene izdaje knjige se zana\xc5\xa1ajo na posamezne rokopise ali so me\xc5\xa1anica ve\xc4\x8d razli\xc4\x8dic skupaj, ali vsebujejo dodatne opombe; na primer v angle\xc5\xa1kem prevodu Henryja Yula. Angle\xc5\xa1ki prevod A.C. Mouleja in Paula Pelliota iz leta 1938 temelji na latinskem rokopisu, ki so ga na\xc5\xa1li v knji\xc5\xbenici katedrale v Toledu leta 1932 in je za 50% dalj\xc5\xa1i kot v drugih razli\xc4\x8dicah. Obstajalo je okoli 150 rokopisnih izvodov v razli\xc4\x8dnih jezikih preden so uredili tiskovna neskladja pri tiskanju in med kopiranjem in prevajanjem. Priljubljen prevod je izdala zalo\xc5\xbeba Penguin Books objavljeno leta 1958, avtorja R. E. Lathama in je sestavljen iz ve\xc4\x8d besedil v berljivo celoto._NEWLINE_Polo je narekoval svoje spomine sojetniku Rustichellu da Pisa v zaporu Genovske republike. Rustichello je napisal naslov Book of the Marvels of the World (francosko: Livre des merveilles du monde ali Description of the World (Divisament du monde), in italijansko Il Milione (ali Oriente Poliano). Ideja je bila, da bi ustvaril priro\xc4\x8dnik za trgovce, predvsem besedilo o ute\xc5\xbeeh, merah in razdaljah.\n_START_SECTION_\nPripoved\n_START_PARAGRAPH_\nKnjiga se za\xc4\x8dne s predgovorom, ki opisuje o\xc4\x8deta in strica, ki potujeta v Bolghar (danes v Tatarstanu) kjer je \xc5\xbeivel kan Berke. Leto kasneje so \xc5\xa1li v Ukek (mesto v Zlati hordi) in \xc5\xa1e naprej v Buharo. Tam jih je odposlanec Levanta pozval, naj se sre\xc4\x8dajo s Kublajkanom, ki \xc5\xa1e nikoli ni sre\xc4\x8dal Evropejcev. Leta 1266 so dosegli sede\xc5\xbe Kublajkana v Dadu (tudi Khanbaliq, takrat glavno mesto dinastije Yuan), danes Peking na Kitajskem. Kan jih je sprejel gostoljubno in jih spra\xc5\xa1eval v zvezi z evropskim pravnim in politi\xc4\x8dnim sistemom. Vpra\xc5\xa1al jih je tudi o pape\xc5\xbeu in Cerkvi v Rimu. Potem ko sta brata odgovorila na vpra\xc5\xa1anja jima je dal pismo v katerem od pape\xc5\xbea zahteva da 100 kristjanov seznani s Sedmimi umetnostmi ((Latinsko: artes liberales) slovnica, retorika, dialektika, geometrija, aritmetika, glasba in astronomija). Kublajkan je zahteval, da mu odposlanec prinese nazaj olje lu\xc4\x8di iz Jeruzalema. Dolgo obdobje med smrtjo pape\xc5\xbea Klementa IV. leta 1268 in izvolitvijo njegovega naslednika, je povzro\xc4\x8dilo zamudo Polovim pri izpolnjevanju kanove pro\xc5\xa1nje. Upo\xc5\xa1tevali so predlog Theobalda Viscontija, pape\xc5\xa1kega legata za podro\xc4\x8dje Egipta in se vrnili v Benetke leta 1269 ali 1270 ter po\xc4\x8dakali na imenovanje novega pape\xc5\xbea, ki je omogo\xc4\x8dil Marcu Polu prvi\xc4\x8d videti svojega o\xc4\x8deta. Star je bil petnajst ali \xc5\xa1estnajst let._NEWLINE_Leta 1271 so se Niccol\xc3\xb2, Maffeo in Marco Polo odpravili na potovanje, da izpolnijo zahtevo Kublajkana. Pluli so v Acre (danes S Izrael), nato jahali na kamelah v Perzijsko pristani\xc5\xa1\xc4\x8de Hormuz. \xc5\xbdeleli so jadrati na Kitajsko, vendar ladje \xc5\xa1e niso bile usposobljene za plovbo, tako da so nadaljevali po kopnem, dokler niso pri\xc5\xa1li so kanove poletne pala\xc4\x8de v Shangduju, v bli\xc5\xbeini dana\xc5\xa1njega Zhangjiakou-ja (danes Notranja Mongolija). Tri leta in pol po odhodu iz Benetk, ko je bil Marco star okoli 21 let, jih je Kan pozdravil v svoji pala\xc4\x8di. To\xc4\x8den datum njihovega prihoda ni znan, vendar pa strokovnjaki ocenjujejo, da bi lahko bilo med letoma 1271 in 1275. Ob prihodu na dvor je Polo predal sveto olje iz Jeruzalema in pape\xc5\xa1ka pisma._NEWLINE_Marco je znal \xc5\xa1tiri jezike in dru\xc5\xbeina je imela veliko znanja in izku\xc5\xa1enj, ki jih je Kan s pridom uporabil. Mo\xc5\xbeno je, da je postal dr\xc5\xbeavni uradnik, saj je pisal o mnogih vladarskih obiskih v ju\xc5\xbenih in vzhodnih provincah Kitajske in dale\xc4\x8d na jug in v Burmo._NEWLINE_Kublajkan se ni strinjal da Polovi zapustijo Kitajsko. Ti pa so postali zaskrbljeni glede varne vrnitve domov v primeru da bi Kan umrl in bi se njegovi sovra\xc5\xbeniki obrnili proti njim zaradi tesnega sodelovanja z Kanom. Leta 1291 je Kanov prane\xc4\x8dak, kasneje vladar Perzije, poslal predstavnike na Kitajsko, da mu poi\xc5\xa1\xc4\x8dejo \xc5\xbeeno. Vpra\xc5\xa1ali so Polove ali bi jih \xc5\xbeeleli spremljati in tako jim je bilo dovoljeno, da so se vrnili v Perzijo s svati. \xc5\xa0e isto leto so zapustili Zaitun na ju\xc5\xbenem Kitajskem s floto 14 d\xc5\xbeunk. Odpluli so do pristani\xc5\xa1\xc4\x8da v Singapurju, potovali proti severu do Sumatre, odpluli zahodno od Trincomalee v pristani\xc5\xa1\xc4\x8de D\xc5\xbeafna pod Savakanmaindan in do Pandyana v Tamilakkam. Polo opisuje kraljestvo Pandyan pod cesarjem Jatavarman Sundara Pandyanom I. kot najbogatej\xc5\xa1i imperij tedanjega \xc4\x8dasa. Polo je prispel v \xc4\x8dasu vladavine Maravarman Kulasekara Pandyan I., sina Jatavarman Sundara Pandyan I. in enega od petih kraljevih bratov. Verjetno je Polo pre\xc4\x8dkal Arabsko morje pri Hormuzu. Dvoletno potovanje je bilo nevarno, saj je pre\xc5\xbeivelo le osemnajst od 600 ljudi skupaj s Polovimi. Polo je zapustil poro\xc4\x8dno slavje po Hormuzu in potoval po kopnem do pristani\xc5\xa1\xc4\x8da Trebizond (danes Trabzon) ob \xc4\x8crnem morju.\n_START_SECTION_\nRazprava\n_START_PARAGRAPH_\nNekaj virov navaja, da je bil Polo rojen na bene\xc5\xa1kem otoku Curzola, (sedanja Kor\xc4\x8dula - Hrva\xc5\xa1ka), vendar dokazov za to trditev ni. Njegov o\xc4\x8de Niccol\xc3\xb2 je bil trgovec, ki je trgoval z Bli\xc5\xbenjim vzhodom in postal bogat ter zelo ugleden mo\xc5\xbe. Niccol\xc3\xb2 in njegov brat Maffeo sta se odpravila na trgovsko plovbo, preden se je rodil Marco._NEWLINE_Skeptiki so se spra\xc5\xa1evali, \xc4\x8de je Marco Polo dejansko \xc5\xa1el na Kitajsko ali ni morda napisal svojo knjigo po pripovedovanju. Medtem ko Polo opisuje papirnat denar in kurjenje premoga, ne omenja Kitajskega zidu, kitajskih pismenk, pal\xc4\x8dk ali footbinding (Lotusovo stopalo). \xc4\x8ce je bil namen Pola o\xc4\x8darati druge z zgodbami o visoko cenjeni in napredni civilizaciji, potem je mo\xc5\xbeno, da je izpustil tiste podrobnosti, ki bi povzro\xc4\x8dile pri njegovih bralcih, da bi se posmehovali Kitajcem z ob\xc4\x8dutkom evropske premo\xc4\x8di. Poleg tega, je Marco Polo \xc5\xbeivel med mongolsko elito. Povezovanje stopal je bilo redko celo med Kitajci in skoraj neznano med Mongoli. Kitajski zid je bil zgrajen, da prestre\xc5\xbee napadalce s severa, medtem ko so bili vladajo\xc4\x8da dinastija med obiskom Marca Pola to precej bolj severni napadalci. Raziskovalci so ugotovili, da je Kitajski zid, ki ga poznamo danes struktura, ki jo je zgradila dinastija Ming dve stoletji po tem, ko je Marco Polo potoval po teh krajih. Mongolski vladar, ki mu je Polo slu\xc5\xbeil, je nadzoroval ozemlja tako severno in ju\xc5\xbeno od dana\xc5\xa1njega zidu in ne bi imel razlogov, da bi imeli kakr\xc5\xa1ne koli utrdbe. Drugi Evropejci, ki so potovali na Khanbaliq v \xc4\x8dasu dinastije Yuan, kot Giovanni de 'Marignolli in Odoric Pordenone nista rekla ni\xc4\x8desar o zidu._NEWLINE_Zagovorniki osnovne razli\xc4\x8dice knjige odgovarjajo \xc5\xa1e bolj zavzeto. Sinolog in zgodovinar Univerze v T\xc3\xbcbingenu Hans Ulrich Vogel je trdil, da Polov opis papirnatega denarja in proizvodnje soli podpira njegovo prisotnost na Kitajskem, saj so vklju\xc4\x8dene take podrobnosti, ki jih sicer ne bi mogel napisati druga\xc4\x8de. Gospodarski zgodovinar Mark Elvin v svojem predgovoru k Voglovi monografiji 2013 ugotavlja, da Vogel\xc2\xa0\xc2\xbbdokazuje s primeri posebne primere prepri\xc4\x8dljivo verjetnost pristnosti\xc2\xab\xc2\xa0Polove pripovedi. Veliko te\xc5\xbeav je povzro\xc4\x8dil ustni prenos izvirnega besedila in \xc5\xa1irjenje precej razli\xc4\x8dnih ro\xc4\x8dno kopiranih rokopisov. Na primer, ali je Polo izvajal politi\xc4\x8dno oblast (seignora) v Yangzhou ali je tam le bival (sejourna). Elvin zaklju\xc4\x8duje, da je knjiga\xc2\xa0\xc2\xbbv bistvu verodostojna, \xc4\x8de se uporablja previdno, v \xc5\xa1ir\xc5\xa1em smislu in ji lahko zaupate kot resni, \xc4\x8deprav ni vedno dokon\xc4\x8dna, je le pri\xc4\x8devanje\xc2\xab.\n_START_SECTION_\nKartografija\n_START_PARAGRAPH_\nPotovanja Marca Pola so imela dolo\xc4\x8den vpliv na razvoj evropske kartografije, kar je kasneje omogo\xc4\x8dilo ero evropskih raziskovalnih potovanj._NEWLINE_Karta Fra Maura iz leta 1453, je dejal Giovanni Battista Ramusio, je bila delno osnovana na enem opisu Kitajske Marca Pola._NEWLINE_Iluminiran zemljevid sveta na pergamentu, ki ga je \xc5\xa1e vedno mogo\xc4\x8de videti v veliki omari poleg kora v samostanu Camaldolese v San Michele di Murano, je bil od enega od samostanskih bratov, ki je imel veliko veselje s \xc5\xa1tudijem kozmografije in je vestno sestavljal in kopiral iz najlep\xc5\xa1ih in zelo starih navti\xc4\x8dnih zemljevidov ter zemljevidov sveta, ki sta jih s Kitajske pripeljala Messer Marco Polo in njegov o\xc4\x8de."